4. Rally NOVI VINODOLSKI - PDF
Download "4. Rally NOVI VINODOLSKI"
1 4. Rally NOVI VINODOLSKI június Horvátország, Novi Vinodolski Szilágyi János - Csányi Botond Mitsubishi Lancer EVO IX
2 Reális második hely 4. Rally Novi Vinodolski június Horvátország, Novi Vinodolski Szilágyi Jani és Csányi Botond második helyen értek célba a Horvát Bajnokság Novi Vinodolskiban megrendezett negyedik futamán. Ezzel az eredménnyel ugyan megerősítették dobogós pozíciójukat, ám év végi győzelmi esélyük elúszni látszik. A kétnapos verseny során közel 80 km-t tettek meg versenytempóban, amiből az első napra mindössze 5 km jutott két gyorsasági formájában. Janiék a rajt előtti Shakedown-t a futómű beállítására szentelték, ami jórészt sikerült is, hiszen a legjobb időt végül ők futották. Az esti két gyors, ami ugyanezen a 2,5 km-es szakaszon zajlott nem hozott nagy meglepetést, az elsőt a magyar páros, míg a másodikat Šebaljék nyerték néhány tizeddel. A másnapra várt szoros küzdelem végül elmaradt, a horvát bajnokpáros jó tempóval kezdte a szombatot, ami az első kör után már 15 másodperces előnyt jelentett számukra. Janiék ugyan próbálkoztak lágyabb gumikat feltenni, ám azok
3 hamar elmelegedtek és nem tudták ellensúlyozni a lóerők hiányát. Nem maradt más hátra, be kellett látni, hogy ezen a hétvégén nincs esélyük a győzelemre, így a második hely megszerzésére koncentráltak a továbbiakban. A versenyt végül a Juraj Šebalj-Toni Klinc páros nyerte, Szilágyi Jani és Csányi Botond a második helyen futott be, míg a harmadik helyet egy hazai versenyzőpáros Marinko Stanić és Jelena Stanić érte el Honda Civic Type-R-el, akik a másik magyar párossal, Várkonyi Szabolccsal és Rimár Tamással vívtak csatát a hétvégén. Szilágyi Jani: Amit először meg kell említenem a versennyel kapcsolatban, az a tökéletes rendezés. A szervizpark, a versenyközpont, a céldobogó, a szállás, minden könnyen megközelíthetően, 500 méteren belül volt megtalálható. A gyorsasági helyszínek is logikusan egyszerűen voltak kitalálva, ami nagyon megkönnyítette a pályabejárást. A gyorsok színvonalasak, látványosak és megfelelően hosszúak voltak, élmény volt rajtuk versenyezni. Ha nem a második helyen értünk volna be, akkor azt mondhatnám, hogy tökéletes versenyünk volt.
4 Igazából úgy érzem, hogy jól mentünk, de a motorunk sajnos már elfáradt és megérett a felújításra, ami miatt nem sok esélyünk volt. Pénteken a két gyors után még reménykedtünk, mikor láttuk, hogy közel egyforma időket autóztunk Šebaljékkal, ám, mikor kiderült, hogy ők a kemé-nyebb keveréket használták már sejtettem, hogy másnap sokat fogunk kapni, ami sajnos be is jött. Sajnálom, hogy Čibej és Pulić most nem indult így elég foghíjas volt a mezőny, ellenfelek nélkül nem lehet jót versenyezni. Most elég hosszú szünet következik a horvát bajnokságban, a legközelebbi verseny október elején lesz Opátiában. Lesz hát idő a felújítani a motort, hogy az év végét csúcsformában fejezhessük be. Ám addig sem fogunk pihenni, tervbe vettünk néhány szlovéniai futamot, amivel formában tarthatjuk magunkat. Csányi Botond: Fantasztikus verseny volt. Nagyszerűen feldolgoztuk a pályákat, úgy gondolom, hogy gyors, letisztult itinert sikerült írnunk. Jobb oldalról nagyon nehéz volt, sok ritmusváltással kellett diktálni, valamint
5 a hőség is nagyon igénybe vette a szervezetünket. Az autóval volt egy kis motor problémánk, fokozatosan gyengült, ezért a lóerők hiányát sokszor határon autózással kellett pótolni, de Jani nagyszerűen megoldotta a kétséges helyzeteket is. Álomszép gyorsaságikat tettek be ebbe a futamba, volt, hogy a pályabejáráson vadlovakkal találkoztunk. Precízen volt minden kivitelezve, összesen 3 perc csúszással sikerült megrendezni a versenyt. Úgy gondolom, ha nem lett volna a motorproblémánk, akkor nagyot tudtunk volna csatázni a Šebalj-Klinc párossal. Nagyon örülök a második helyezésnek is, mert ezen a futamon már a célba érés is nagy szó. Képek és belső felvételek: Köszönet támogatóinknak: DroidX Metalworking Service, Transdanubio 96 Kft. AK Delta Sport